אייפון 15 פרו

אייפון 15 פרו (באנגלית: iPhone 15 Pro) ואייפון 15 פרו מקס (iPhone 15 Pro Max) הם טלפונים חכמים שעוצבו, פותחו ומשווקים על ידי אפל. הם מכשירי הדגל של הדור השבעה-עשר של אייפון, אחרי אייפון 14 פרו ואייפון 14 פרו מקס. המכשירים נחשפו לצד האייפון 15 והאייפון 15 פלוס במהלך אירוע אפל באפל פארק בקופרטינו, קליפורניה, ב-12 בספטמבר 2023. המכשירים זמינים למכירה החל מ-22 בספטמבר 2023.

 מפרטים 
 חומרה 
בדומה לאייפון 15 ו-15 פלוס, גם באייפון 15 פרו ופרו מקס החליפה אפל את מחבר הלייטנינג שלה ב-USB-C על מנת לעמוד בדרישות האיחוד האירופי, שחייב את השימוש במחבר זה ב-2022.
 עיצוב 
הכיסוי של אייפון 15 פרו ואייפון 15 פרו מקס עשוי מטיטניום, והדגמים יהיו זמינים בצבעי טיטניום טבעי, טיטניום כחול, טיטניום לבן וטיטניום שחור.
צבעשם טיטניום טבעי טיטניום כחול טיטניום לבן טיטניום שחור

 מהירויות טעינה והעברה 
האייפון 15 פרו והאייפון 15 פרו מקס ישתמשו ב-USB-C עם מהירויות העברה USB 3 (כ-10 Gbps), שיפור לעומת האייפון 14 פרו ודגמי הבסיס של אייפון 15, להם מהירויות העברה USB 2 (כ-0.48 Mbps).

 פלט וידאו 
כל דגמי האייפון 15, ובכללם גם הפרו והפרו מקס, תומכים במצב חלופי DisplayPort על פלט וידאו USB-C עם רזולוציית HDR עד 4K."iPhone 15 Pro and 15 Pro Max - Technical Specifications - Apple". 

לדגמי האייפון הקודמים (מאייפון 5 עד אייפון 14 פרו) הייתה רזולוציה מקסימלית של 1600x900 (קצת פחות מ-1080p) עם מתאם ה-Lightning Digital AV עקב אילוצים טכניים של מחבר לייטנינג.

 כפתור פעולה 
האייפון 15 פרו והאייפון 15 פרו מקס כוללים כפתור פעולה, המחליף את מתג ההשתקה. הפונקציה של כפתור הפעולה יכולה להיות מוגדרת על ידי המשתמש. כברירת מחדל, כפתור הפעולה מחליף מצב שקט. אפשרויות אחרות כוללות פתיחת מצלמה, הקלטת תזכיר קולי או החלפת מצב מיקוד.

 תוכנה 
האייפון 15 פרו והאייפון 15 פרו מקס הושקו עם IOS 17.

 קישורים חיצוניים 


 הערות שוליים 

קטגוריה:אייפון
קטגוריה:2023 בארצות הברית
קטגוריה:מכשירים שהושקו ב-2023